CIBALIA vs HAJDUK 0:5 (21.kolo, HT Prva liga 17/18)

Splitski Hajduk lako je obavio gostovanje u 21. kolu Hrvatski Telekom Prve lige te je s 5:0 pobijedio Cibaliju u Vinkovcima. Domaća se momčad dobro držala tijekom sat vremena igre i bila ravnopravna u tom razdoblju igre. Tek je Said, pet minuta prije kraja prvog dijela, postigao pogodak za Splićane. No, potpuni pad domaćina dogodio se u završnici. Pogodak je u povratničkom nastupu za Hajduk dao Mijo Caktaš, još je jedan dodao Fomitschow, a dva Franck Ohandza za uvjerljivu pobjedu Hajduka. HT Prva liga, 21. kolo: Cibalia - Hajduk 0:5 (Said 40., Caktaš 62., Fomitschow 69., Ohandza 77., 81.)